Tojikiston prezidentining samolyotida nega “Sadriddin Ayni” yozuvi tushirilgan?

Tojikiston prezidenti O‘zbekistonga uchib kelgan samolyoti old qismidagi “Sadriddin Ayni” yozuvi Facebook ijtimoiy tarmog‘ining o‘zbek segmenti diqqatini tortdi va nega “Prezidentning samolyotida bunday yozuv tushirilgan?” mazmunida savollar paydo bo‘ldi. Bu haqda UZ24 xabar berdi.

Gap shundaki, Tojikistonning “Somon Air” aviakompaniyasiga tegishli har bir samolyotga mamlakatning qahramonlari sharafiga ularning nomi bilan berilgan.

Ularning soni besh nafar — Bobojon G‘ofurov, Mirzo Tursunzoda, Shirinsho Shotemur, Sadriddin Ayniy, Nusratullo Maxsum. Shuningdek, aviakompaniyaning o‘zi davlat asoschisi hisoblangan Ismoil Somoniy nomi bilan ataladi.
Sadriddiin Ayniy (1878-1954) — atoqli adib, jamoat arbobi va olim, tarixchi va adabiyotshunos. Tojikiston qahramoni, “Buyuk xizmatlari uchun” (O‘zbekiston) ordeni sohibi.